(12)
 Освен това някои разпоредби от Регламент (ЕО) No 1122/2009 вече не са актуални и следва да бъдат заличени.
 (13)
 Поради това Регламент (ЕО) No 1122/2009 следва да бъде съответно изменен.
 (14)
 Управителният комитет за общата организация на селскостопанските пазари и Управителният комитет за директните плащания не са предоставили становища в сроковете, определени от техните председатели,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1121/2009 се изменя, както следва:
 1)
 В член 61 се добавя следната алинея:
 „Когато обаче държава-членка се възползва от възможността, предвидена в член 16, параграф 3, втора алинея от Регламент (ЕО) No 1122/2009, тя трябва да определи датата, от която започва периодът, посочен в първата алинея от настоящия член.“
 2)
 В член 62 се добавя следният параграф 3:
 „3. Когато държава-членка се възползва от възможността, предвидена в член 16, параграф 3, втора алинея от Регламент (ЕО) No 1122/2009, заявлението за премии за крави с бозаещи телета може да бъде под формата на декларация за участие, която трябва да отговаря също на изискванията, установени в параграф 1, първа алинея, букви a) и б) от настоящия член. Държавата-членка може да реши, че декларация за участие, която е подадена за дадена година, е валидна за една или повече следващи години, когато представената в нея информация продължава да бъде точна.“
 Член 2
 Регламент (ЕО) No 1122/2009 се изменя, както следва:
 1)
 Член 2 се изменя, както следва:
 а)
 точка 12 се заменя със следното:
 „(12)
 „схеми за помощи, свързани с площ“ означава схемата за единно плащане, плащанията, свързани с площи по специфични схеми за подпомагане, и всички схеми за помощи, създадени по дялове IV и V от Регламент (ЕО) No 73/2009, с изключение на тези, които са създадени по раздели 7, 10 и 11 от посочения дял IV, освен отделното плащане за захар, предвидено в член 126 от горепосочения регламент, освен отделното плащане за плодове и зеленчуци, предвидено в член 127 от горепосочения регламент, и освен отделното плащане за меки плодове, предвидено в член 129 от горепосочения регламент.“;
 б)
 точка 21 се заменя със следното:
 „(21)
 „период на задържане“ означава периодът, през който животното, за което се иска помощ, трябва да бъде държано в стопанството, както е предвидено в член 35, параграф 3 и член 61 от Регламент (ЕО) No 1121/2009 на Комисията (6).
 2)
 Член 13 се изменя, както следва:
 а)
 параграфи 2, 3 и 4 се заличават;
 б)
 в параграф 6 първа алинея се заменя със следното:
 „6. В случай на заявление за преходно плащане за плодове и зеленчуци, предвидено в дял IV, глава 1, раздел 8 от Регламент (ЕО) No 73/2009, единното заявление трябва да съдържа копие на договора за преработка или ангажимента за доставка в съответствие с член 32 от Регламент (ЕО) No 1121/2009.“;
 в)
 в параграф 8 първа алинея се заменя със следното:
 „8. Видовете употреба на площта, посочени в член 6, параграф 2 от Регламент (ЕО) No 73/2009, както и тези, изброени в приложение VI към посочения регламент, или площи, декларирани за специфично подпомагане, предвидено в член 68 от Регламент (ЕО) No 73/2009, когато